Dilshod Sharofutdinov. Dilshod Sharofutdinov (1985-yil 15-oktyabrda tugʻilgan) – oʻzbekistonlik sobiq professional futbolchisi, yarim himoyachi ampulasida oʻynagan. Futbolchilik faoliyati. Dilshod professional faoliyatini 2004-yilda Samarqandning „Dinamo“ jamoasi tarkibida boshlagan. Sharofutdinov „Dinamo“ tarkibida 2008-yilgacha toʻp surgan va shu vaqt ichida u 91 ta oʻyinda maydonga tushib, 15 ta gol urgan. 2009-yil boshida Toshkentning „Paxtakor“ klubi bilan shartnoma imzolagan, biroq tez orada ijara asosida Namanganning „Navbahor“ klubi tarkibiga oʻtgan. Namanganliklar tarkibida bir mavsum toʻp surgan va shu vaqt ichida 12 ta oʻyinda maydonga tushib, 2 ta gol urgan. 2009-yilgi mavsumda Paxtakor jamoasi safida Osiyo Chempionlar Ligasida barcha oltita oʻyinda maydonga tushgan. 2010-yil boshida ijara muddati yakunlanib Sharofutdinov „Paxtakor“ jamoasi tarkibiga qaytgan va 2013-yil oxirigacha ushbu klubda oʻynagan. Bu vaqt ichida Dilshod 39 ta uchrashuvda maydonga tushib, 6 ta gol urishga erishgan. 2014-yilda u Malayziyaning „Saima Derbi“ klubiga oʻtgan va u yerda 2015-yilning yoziga qadar oʻynagan. Oʻsha yilning iyul oyida Samarqandning „Dinamo“ jamoasi tarkibiga qaytdi. Sharofutdinov 2016-yilda jiddiy jarohat olgan. 2018-yilning 13-martida u Liga 1 klubi PSMS Medan bilan bir yillik shartnoma imzolagan. Faoliyat statistikasi. Xalqaro oʻyinlar. Sharofetdinov VTV – T&T kubogida Oʻzbekiston U-23 terma jamoasini himoya qildi. Futboldan keyingi faoliyat. Futbolchilik faoliyatini yakunlaganidan soʻng bir necha yila „Paxtakor“ va „Dinamo“ klubi tizimida faoliyat olib bordi. 2024-yil yanvar oyidan Samarqandning „Dinamo“ klubida bosh direktor lavozimiga tayinlangan.